Савченкэ Донбассым къыщыщIедз
Дзэ кхъухьлъатэзехуэ, Украинэм и цIыхубэ депутат Савченкэ Надеждэ Урысейм къызэрыщаутIыпщыжу Донбассым кIуащ. Зыри абы пэплъакъым.
ЗэрыжаIэмкIэ, Савченкэ Донбассым жэщу кIуащ. Къулыкъу къыдэзыщIа зауэлIхэм яхуэзащ, дзэ вертолётым и штурвалыр иIыгъащ. Зауэр щекIуэкI щIыпIэм нэгъуэщIу щищIахэм зэкIэ я гугъу ящIыркъым.
Урысей журналистхэу Волошин Антонрэ Корнелюк Игоррэ зэраукIамрэ хабзэм къемызэгъыу къэрал гъунапкъэр зэрызэпиупщIамкIэ ягъэкъуаншэри, Савченкэ Надеждэ ди къэралым илъэс 22-кIэ игъэтIысат. АрщхьэкIэ, абы и Iуэхум псалъэмакъышхуэ дуней псом къызэрыщишам къыхэкIыу, УФ-м и Президентым и унафэкIэ мы гъэм накъыгъэм и 25-м яутIыпщыжащ. АбыкIэ къахъуэжащ урысей зауэлIхэу Ерофеев Евге нийрэ Александров АлександркIэ. Украинэм терро — рист Iуэхугъуэхэр щалэжьауэ ягъэкъуаншэу ахэр Киев щаIыгът.
Фигу къэдгъэкIыжынщи, и хэку игъэзэжа иужькIэ Савченкэ лIыхъужьым хуэдэу ирагъэблэгъэжащ. Радэ Нэхъыщхьэм щыхуагъэхьэзыра депутат шэнтжьейм ар занщIэу итIысхьащ икIи политикэ Iуэхухэм куууэ хы -хьащ. Украинэм и ищхъэрэ-къуэкIыпIэ лъэныкъуэм къызэрыщыщIидзами щхьэусыгъуэ пыухыкIахэр зэ риIэм шэч хэлъкъым.
Кирилл Васильев.
«Труд»
